Jármű ICT fejlesztési irányok és kihívások
Jereb László, BME-VIK, EIT

A járműveken nagy tömegben elhelyezett érzékelők és a járműveken utazók okos készülékeiből származó adatok és információk alkalmazások tömegei számára teremtik meg a különböző alkalmazások, szolgáltatások lehetőségét. Ezen alkalmazások egyrészt a vezetőt és utasokat kiszolgáló fedélzeti számítógépes funkciókat, valamint járművek közötti információcserén alapuló, illetve a járművek és az infrastruktúra közötti információcserén alapuló „felhő-alapú” szolgáltatásokat jelentenek. 
Másrészt a funkciók létrehozása járművön belüli, jármű-jármű és jármű-infrastruktúra közötti kommunikációs, adattárolási és adatelemzési, biztonsági, alkalmazásfejlesztési, sőt adott esetben jogi kérdések sokaságát is felvetik. 
A terület hagyományosan nem tartozik a BME-VIK súlyponti tevékenységi körébe, azonban az EIT ICT Labs, valamint az elkövetkező évek európai, regionális és hazai innovációs projektjeire készülve 3 tanszék munkatársai az egymást kiegészítő kompetenciákra építve megkezdtek egy közös fejlesztői tevékenységet, amelynek fő irányait, első eredményeit és hálózati vonatkozásait tekinti át az előadás.